Rikos ja rangaistus

Rikos ja rangaistus () on Fjodor Dostojevskin tunnetuin teos. Vuonna 1866 julkaistu romaani on maailmankirjallisuuden klassikko. Teos käsittelee moraalisia ongelmia, ja siinä on myös salapoliisiromaanin ja rakkaustarinan piirteitä. Keskeisiä teemoja ovat syyllisyydentunto ja anteeksi saaminen katumisen kautta.

Juoni 

Rikoksessa ja rangaistuksessa nuori ylioppilas Rodion Romanovitš Raskolnikov tekee rikoksen 1800-luvun Pietarissa: murhaa koronkiskojaeukon ja tämän paikalle sattuneen sisaren. Hän ei tee murhaa niinkään ryöstöaikeissa vaan kokeillakseen ja todistaakseen itselleen olevansa moraalisesti valioihminen. Ryöstösaaliilla hän pystyisi tekemään hyviä tekoja, jotka hyvittäisivät murhan. Kirja kuvaa teon henkisiä ja fyysisiä vaikutuksia Raskolnikoviin. Raskolnikovia vaivaavat syyllisyydentunteet ja vainoharhat siitä, että kaikki epäilevät häntä. Hän tapaa hurskaan prostituoidun, Sonjan, jonka vaikutuksesta lopulta tunnustaa teon ja joutuu kahdeksaksi vuodeksi Siperian pakkotyöleirille, jonne Sonja  seuraa häntä.

Henkilöitä 

 Rodion (Rodja) Romanovitš Raskolnikov (Родион Романович Раскольников) – päähenkilö, varaton ja sairas entinen opiskelija
 Pulherija Aleksandrovna Raskolnikova – Raskolnikovin äiti
 Avdotja (Dunja) Romanovna Raskolnikova – Raskolnikovin sisar
 Dmitri Prokofitš Vrazumihin (Razumihin) – ylioppilas, Raskolnokovin ystävä (, suom. järki)
 Zosimov – lääkäri, Razumihinin ystävä
 nimineuvos Semjon Zaharytš Marmeladov – juoppo ja rahaton virkamies
 Katerina Ivanovna Marmeladova – Marmeladovin keuhkotautinen vaimo, everstin tytär
 Sofia (Sonja) Semjonovna Marmeladova (Софья Семёновна Мармеладова) – Marmeladovin tytär, prostituoitu
 Arkadi Ivanovitš Svidrigailov – vaimonsa varat perinyt, irstaana, varakkaana, vastenmielisenä ja petollisena pidetty 
 hovineuvos Pjotr Petrovitš Lužin – Dunjan kosija
 Porfiri Petrovitš (Порфирий Петрович) – Aljona Ivanovan murhaa tutkiva poliisi, tutkintotuomari
 Aljona Ivanovna (Алёна Ивановна) – koronkiskuri, jonka Raskolnikov murhaa kirveeniskulla
 Lizaveta Ivanovna (Лизавета Ивановна) – Aljonan sisar, joka sattumalta tulee murhapaikalle. Raskolnikov tappaa hänetkin. Lizaveta on Sonjan ystävä.

Tulkintaa
Venäläinen filosofi Lev Šestov vertasi vuoden 1900 teoksessaan Rikoksen ja rangaistuksen tematiikkaa Shakespearen Macbethiin. Šestovin mielestä Dostojevski pohtii teoksensa avulla kysymystä, ovatko sääntöjen noudattajat vai sääntöjen rikkojat oikeassa, mikäli sääntöjen merkitys on hämärä. Dostojevski arvostaa sitä, että Raskolnikov uskalsi rikkoa sovinnaisia sääntöjä, joskin hänen on sen jälkeen sovitettava rikoksensa ja kärsittävä sitä seuraava rangaistus. Šestov pitää merkittävänä sitä, ettei murhaaja tunne minkäänlaista sääliä uhrejaan kohtaan edes jälkeenpäin. Macbethissa sen sijaan kirjailijaa askarruttaa rikollisen muille ihmisille tuottama kärsimys.

Suomennoksia

Lähteet

Aiheesta muualla 

 Fjodor Dostojevski: Rikos ja rangaistus. Jyväskylän yliopisto, Taiteiden ja kulttuurin tutkimuksen laitos 4.10.2006.
 Kuukasjärvi suomensi Rikoksen ja rangaistuksen uudestaan. Turun sanomat 22.3.2008.
 Pesonen, Pekka: Houre ja tosi kohtaavat Pietarissa. Helsingin Sanomat 18.5.2008. (maksullinen)
 Waarala, Hannu: Dostojevskin moniääninen ja syvään hengitetty romaanimaailma. Uutispäivä Demari 7.5.2008.
 Kirjan tapahtumia Yandexin kartalla. 15.1.2017.

Fjodor Dostojevskin teokset
Vuoden 1866 kirjat
Psykologiset romaanit
Seulonnan keskeiset artikkelit